b'\n_START_ARTICLE_\nTomo Vinkovi\xc4\x87\n_START_SECTION_\nZgodovina\n_START_PARAGRAPH_\nPodjetje je bilo ustanovljeno 17. januarja 1960, ko se je podjete Metal (ustanovljeno 12. marca 1953) preimenovalo v podjetje Tomo Vinkovi\xc4\x87. Sprva je podjetje nadaljevalo delo, ki ga je opravljalo prej\xc5\xa1nje podjetje. V letu 1961 so pove\xc4\x8dali vlaganja v podjetje in kupili nekaj nove opreme s Poljske. Kasneje so leta 1964 formirali dve liniji proizvodnje, in sicer livarno \xc5\xbeeleza in izgradnjo strojev. V letu 1965 so se za\xc4\x8deli prvi pogovori s predstavniki podjetja Pasquali o proizvodnji motokultivatorjev in enostavnih traktorjev. Od takrat so za\xc4\x8deli proizvajati prve motokultivatorje P.E.-14 in kasneje \xc5\xa1e motokultivatorje P.E.-15 ter male zgibne traktorje TV-15 in TV-18. Ti traktorji so temljili na motokultivatorjih oziroma so bili njihova nadgradnja vanje. _NEWLINE_Prvi zgibni traktor je bil tako zgrajen 1968. leta in je bil plod koopertivnega sodelovanja nekaterih jugoslovanskih podjetij. Leta 1972 so pove\xc4\x8dali proizvodne prostore ter pri\xc4\x8deli s samostojnim razvojem in proizvodnjo novih modelov traktorjev. Tako so bili \xc5\xbee leta 1976 izdelani prvi traktorji modelov TV-418, TV-521 in TV-730. Te so izdelovali do leta 1981. Po tem letu so modele nadomestili novej\xc5\xa1i, z oznakami TV-419, TV-522 in TV-731. Traktorje so tudi izva\xc5\xbeali, in sicer na Poljsko, \xc4\x8ce\xc5\xa1koslova\xc5\xa1ko in Portugalsko._NEWLINE_Kasneje se je podjetje preimenovalo v podjetje Prima.\n_START_SECTION_\nZanimivost\n_START_PARAGRAPH_\nKo je predsednik Jugoslavije Josip Broz Tito obiskal tovarno, je v dar dobil traktor TV-18, ki je bil nato v uporabi na Brionih.\n_START_SECTION_\nIzvor imena\n_START_PARAGRAPH_\nPodjetje je poimenovano po jugoslovanskem narodnem heroju Tomu Vinkovi\xc4\x87u, ki se je rodil 10. decembra 1909. 14. januarja 1942 je naredil samomor, preden bi ga prijeli pripadniki NDH.\n_START_SECTION_\nKosilnice\n_START_PARAGRAPH_\nSRK-70'